臧應奎

臧應奎（），字賢徵，號损斋，浙江湖州府長興縣人，明朝政治人物。

生平
正德十一年（1516年）丙子科浙江鄉試第九名舉人，十二年（1517年）聯捷丁丑科會試第八十六名，三甲第二百二十六名進士。吏部觀政，丁父憂。服闋，授南京兵部車駕司主事，因反對中官索賄去職。起為禮部精膳司主事，嘉靖三年（1524年）大禮議事件中，參與左順門哭諫，被杖傷重而卒清·张廷玉等，《明史·卷192》：臧應奎，字賢徵，長興人。正德十二年進士。授南京車駕主事。進貢中官索舟踰額，力裁損之。中官遣卒譁於部，叱左右執之，遁去。父所生母卒，法不得承重，執私喪三年。入為禮部主事，未幾杖死。應奎受業湛若水之門，以聖賢自期。嘗過文廟，慨然謂其友曰 「吾輩歿，亦當俎豆其間」，其立志如此。湛若水，《國朝獻徵錄·卷三十一·禮部精膳主事臧君應奎墓誌銘》：惟茲故禮部精膳司主事臧君賢徵應奎之墓其弟應璧以其友德安推官韋希尹庠生蔣雷卿狀來請銘焉甘泉子曰烏乎吾忍銘吾賢徵哉烏乎吾忍不銘吾賢徵哉烏乎斯道之在宇宙何其得之難而喪之易也孔氏之門稱德行者數人顏淵短命死冉伯牛則以疾死閔子騫不死則亦孤而不祿何耶豈所謂天之小人耶而當其時盜跖橫行左下日殺不辜而幸老死豈所謂天之君子耶天之於善惡人其有意耶其無意耶余求志聖人之學者於天下僅百數人得其門者幾人其在湖州自吾賢徵之外有若評事韋希尹商臣有若刑曹唐子正樞陳忠甫良謨其在廣之順德則有若儀制主事張景川燦燦與應奎以諍禮跪門同死於杖商臣以言禮刑落職靖江丞樞亦以論大獄褫職編管良謨雖不死亦病且去二年瀕死乃不死然則天之於善人何其恝然耶而世之人有生而積惡日惟不足以至公相而老死牖下又蒙身後之澤者何耶天果有意福之殺之耶其無意耶烏乎若臧張二子者其偶自死耶天死之耶天耶人耶然則吾之於賢徵其忍銘之哉若賢徵者其果可以死之也韋子曰奎也少稟天聰丙子舉鄉薦丁丑舉進士以父喪去及授南車駕又以庶祖母喪求去例不得承重猶執私喪三年以重所自出其孝如此可以死之乎蔣生曰賢徵之事親也吾嘗偕出馬歸不過期途不廢業曰家君所程也母氏病痰憂形於色旁求名醫療必親焉前母之墓過必瞻拜悽然乃去可謂孝矣是未可死也又曰同泊邑城見傍郡之流民老稚過者傾粟與之不顧晨炊其仁如此可以死之乎韋子曰賢徵恭儉不踰見人之善惟恐不及色騂然其惠宗族雖患難孤嫠弗遺焉其賢固未可死之也蔣生曰賢徵之車駕留都慎中官以進貢索多船利私載則裁抑遣卒譁焉則叱左右執之乃遁去勢力者謀造舟之利以糜金害民則出身拒而沮之其正直剛方若此顧可以死之乎又曰賢徵心地光明而意氣充實嘗過文廟廡下慨然嘆曰吾輩歿亦當爼豆其間乎及官禮部學於甘泉先生得知行並進體認天理之說而惓惓於雷卿之未聞也如其無死所至可量耶韋君曰賢徵聞先生之學曰吾欲終身得所宗執弟子禮而受學焉甘泉曰烏乎若賢徵者豈易得哉使假之年以其忠信不欺之心篤其志以往擴同體之仁而全歸焉且天之孝子矣其可死之哉其可死之哉天之意固不可得而知矣吾獨忍不銘賢徵也乎賢徵號損齋生弘治三年四月二十五日其不幸而死嘉靖三年八月四日也世居吳興城曾大父和贈工科給事中大父瓛父維副千戶贈如其官母黃氏封太安人妻嚴氏封安人嚴嘗割股和藥以療賢徵之疾-{云}-臨絕其從父太學生志觀視之索筆書-{云}-不當與弟應璧異居可以觀弟友矣子二人長繼英次繼藎銘曰大道渾渾胡生之難而覺之難成之又難胡三十年以身隕捐胡然其人胡然其天亦已焉哉死而知性不忘者存。。

家族 
曾祖臧和，字思聰，贈工科給事中；祖父臧瓛；父臧維，副千戶，贈禮部主事。前母錢氏；母黃氏（封安人）。重慶下。弟臧應璧。子臧繼英、臧繼藎。從子臧繼芳。

参考文献

Y
Category:長興縣人
Category:明朝吏部觀政
Category:南京兵部主事
Category:明朝禮部精膳司主事